《至后诸郎中子兴过草堂寻梅登玄览台循城墙而归集杜句以纪其事》
明代·黄佐

茅斋寄在少城隈，冬至阳生春又来。万里相逢贪握手，百年多病独登台。

短墙若在从残草，皂盖宁忘折野梅。正是江南好风景，蓬门今始为君开。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。